Rijeka, 30. rujna 2020.g.

**NAJAVA DOGAĐANJA I POZIV ZA MEDIJE**

**UZ RASPRODANI KONCERT BOŽE VREĆE U PETAK SE NASTAVLJA PORTO ETNO FESTIVAL**

**U petak, 2. listopada 2020.g. u Hrvatskom kulturnom domu na Sušaku održat će se druga večer Porto Etno festivala, koji se i ove godine odvija u sklopu projekta Rijeka 2020 – Europska prijestolnica kulture.**

**Od 19.30 sati pred rasprodano gledalište HKD-a,** poštujući sve važeće epidemiološke mjere, na pozornicu će se popeti princ sevdaha **Božo Vrećo, koji će publici zapjevati uz pratnju Porto Etno orkestra, pod vodstvom Zorana Majstorovića.**

U drugom dijelu večeri, **od 21 sat, u drugoj dvorani HKD-a** (do terase hotela Neboder), publika koja je na vrijeme uspjela nabaviti svoje ulaznice **imat će prilike kušati** **etno-zalogajčiće iz Slovačke, Italije, Makedonije te Trinidada i Tobaga** te uživati uz nastup grupe **Veja.**

**Subotnji program Porto Etna ipak u HKD na Sušaku, a izložbe produljene na sva tri dana**

**Posljednji besplatni festivalski dan Porto Etna održat će se u subotu, 3. listopada** **u HKD-u na Sušaku**, **a ne na trgu ispred Građevinske škole kako je ranije najavljivano, zbog nepovoljne vremenske prognoze.**

Sve počinje **u velikoj dvorani HKD-a u 17 sati folklornim nastupima predstavnika manjinskih zajednica koje djeluju u Rijeci**, a **od 19 sati u atriju HKD-a** publiku će zabavljati DJ-duo **Hormonika Balkanika**.

Dodajmo, riječke **manjinske zajednice kroz sva tri dana Porto etno festivala, od četvrtka do subote, predstavljaju se izložbenim programom u** **galeriji Kortil**, dok je **u atriju HKD-a postavljena izložba ansambla LADO**.

Obje izložbe otvorene su **u četvrtak i petak od 18.30 do 22 sata**, a **u subotu između 17 i 22 sata.**   
**Ulaz je slobodan.**

**Najavljena događanja organizirana su uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice, koje je obvezno u zatvorenom prostoru.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42